open-index/open-wikipedia-markdown huggingface dataset:
Μπράντι Λίντφορντ

Η **Μπράντι Λίντφορντ** (αγγλικά: Brandy Lee Ledford) (Ντένβερ, 4 Φεβρουαρίου 1969), είναι Αμερικανίδα ηθοποιός, χορεύτρια και  πρώην μοντέλο του αντρικού περιοδικού Penthouse, όπου το 1992 είχε αναδειχθεί το κορίτσι της χρονιάς (Pet of the Year).

## Βιογραφία
Γεννημένη στο Ντένβερ του Κολοράντο, στις 4 Φεβρουαρίου από τον Κεν Λιντφόρντ που είναι Ινδιάνος Τσερόκι από την Νότια Καρολίνα, και την Σάντρα Λιντφόρντ από τον Καναδά. Η Μπράντι μεγάλωσε Ρεντόντο Μπιτς της Καλιφόρνια, μαζί με την μητέρα της και με τα τρία της αδερφια. Ανακάλυψε την αγάπη της για τον χορό από πολύ μικρή ηλικία, και άρχισε να παίρνει μέρος σε τοπικούς και εθνικούς διαγωνισμούς, κερδίζοντας μάλιστα με την ομάδα της ένα βραβείο το 1980, σε ηλικία μολις 11 ετών. Μετά την αποφοίτηση της από το Λύκειο του Ρεντόντο Μπιτς, θα ασχόληθει με το μοντέλιγκ. Θα γίνει ευρέως γνωστή με τα ψευδώνυμα «Τζιζέλ», και «Μπράντι Σάντερς». Θα κάνει φωτογραφίσεις σε αντρικά περιοδικά, μεταξύ άλλων, το Βρετανικό Club International, και το Penthouse,(Pet of the Year,1992). 

Το 1993-96 θα παρακολουθήσει μαθήματα υποκριτικής στο Baron Brown Studio του Λος Άντζελες. Θα συνεχίσει την εκπαίδευση της και στην σχολή Margie Haber Studio για μερικά χρόνια ακόμη.
Ο πρώτος μικρός της ρόλος θα είναι στην ταινία "Demolition man" με πρωταγωνιστή τον Σιλβέστερ Σταλόνε. Θα ακολουθήσουν και αλλοι ρόλοι σε τηλεοπτικά σηρίαλ, όπως το Baywatch hawai, Modern Family, Walker, Texas Ranger και Andromeda. Παραλλήλα θα συχεχίσει την καριέρα της και ως χορεύτρια και θα ταξιδέψει σε πολλές χώρες.

## Προσωπική ζωή
Η Λίντφορντ έχει κάνει 2 γάμους. Ο πρώτος της γάμος ήταν με τον αθλητή Ντάμιαν Σάντερς (1990-1996). και ο δεύτερος με τον ηθοποιό Μάρτιν Κάμμινς (1998-2014), με τον οποίο θα αποκτήσει και ένα παίδι.

## Παραπομπές

## Εξωτερικοί σύνδεσμοι
* 
* Ο  
* Η  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Κατηγορία:Penthouse Pets
Dust: An Elysian Tail

Το ***Dust: An Elysian Tail*** είναι βιντεοπαιχνίδι δράσης ρόλων, που αναπτύχθηκε από τον ανεξάρτητο σχεδιαστή Ντιν Ντόντριλ, και δημοσιεύθηκε από τη Microsoft Studios. Κυκλοφόρησε για το Xbox 360 μέσω του Xbox Live Arcade στις 15 Αυγούστου 2012 και στη συνέχεια κυκλοφόρησε για τα Microsoft Windows στο Steam στις 24 Μαΐου 2013 και στο GOG.com στις 7 Νοεμβρίου 2013. Κυκλοφόρησε για Linux και OS X στις 17 Δεκεμβρίου 2013. Το παιχνίδι κυκλοφόρησε στο PlayStation 4 στις 7 Οκτωβρίου 2014 στη Βόρεια Αμερική και στις 8 Οκτωβρίου 2014 στην Ευρώπη. Κυκλοφόρησε για iOS στις 8 Οκτωβρίου 2015.

Το *Dust: An Elysian Tail* λαμβάνει χώρα σε έναν κόσμο που κατοικείται από ανθρωπόμορφα πλάσματα, όπου ο κύριος χαρακτήρας ο Νταστ βρίσκει τυχαία ένα σπαθί με αισθήματα, τη Λεπίδα του Άχρα, και του φύλακά της την Φίτζετ. Χωρίς αναμνήσεις από το παρελθόν του, ο Νταστ ακολουθεί τις συμβουλές της Φίτζετ και βοηθάει τον πληθυσμό του κόσμου ενάντια στις δυνάμεις του Στρατηγού Γκάιους. Το παιχνίδι είναι παιχνίδι δράσης-περιπέτειας με εξερεύνηση, στυλ Μετροϊντβάνια, που απαιτεί από τον παίκτη να κερδίσει power-ups στις ικανότητες του Νταστ για να φτάσει σε νέες περιοχές. Η μάχη βασίζεται σε μηχανικές που μοιάζουν με καυγάδες, όπου ο Νταστ μπορεί να χρησιμοποιήσει ένα συνδυασμό παιξίματος με σπαθί και μαγείας από την Φίτζετ για να νικήσει τους εχθρούς. Ο ίδιος ο Ντόντριλ συνέταξε σχεδόν όλον τον προγραμματισμό και τα περιουσιακά στοιχεία του παιχνιδιού, βασιζόμενος μόνο σε εξωτερική βοήθεια για τις φωνές, την αφήγηση και τη μουσική του παιχνιδιού.

Το *Dust: An Elysian Tail* έλαβε γενικά θετικές κριτικές, επαινώντας το παιχνίδι ιδιαίτερα για το ύφος της τέχνης. Το παιχνίδι έχει πουλήσει πάνω από ένα εκατομμύριο αντίτυπα από τον Μάρτιο του 2014.

## Παραπομπές


## Εξωτερικοί σύνδεσμοι
* 
*

Κατηγορία:Βιντεοπαιχνίδια του 2012
Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια φαντασίας
Κατηγορία:Βιντεοπαιχνίδια του iOS
Κατηγορία:Indie βιντεοπαιχνίδια
Κατηγορία:Βιντεοπαιχνίδια του Linux
Κατηγορία:Παιχνίδια της Microsoft
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια με ανθρωπόμορφους χαρακτήρες
Μπαλιάν του Ιμπελέν (1240-1302)

Ο **Μπαλιάν**, γαλλ. Balian (1240 - 1302) από τον Οίκο του Ιμπελέν ήταν σενεσάλης της Κύπρου.

## Βιογραφία
Ήταν ο τέταρτος γιος του Γκυ κοντοσταύλου της Κύπρου και της Φιλίππας Μπερλαί, κόρης του Αιμερύ Μπερλαί.

Μεγαλύτερος αδελφός του ήταν ο Βαλδουίνος βάιλος της Ιερουσαλήμ και μικρότερα ήταν ο Φίλιππος σενεσάλης της Κύπρου, η Ισαβέλλα σύζυγος του Ούγου Γ΄ των Πουατιέ της Κύπρου, κά.

Το 1302 απεβίωσε σε ηλικία 62 ετών.

## Οικογένεια
Νυμφεύτηκε την Αλίκη των Χετουμιδών, κόρη του Χετούμ κυρίου του Λαμπρόν (γιου του Κωνσταντίνου, γιου του Οσίν Γ΄, γιου του Οσίν Β΄, γιου του Χετούμ Β΄, γιου του Χετούμ Α΄, όλων κυρίων του Λαμπρόν) και είχε τέκνα:
* Γκυ Β΄ 1286-1308, κύριος της Νικοζίας/Λευκωσίας.
* Μαρία, παντρεύτηκε τον Ρουπέν του Μονφόρ ευγενή της Κύπρου (γιο της 2ης εξαδέλφης του Εσίβ του Ιμπελέν, κόρης του Ιωάννη Β΄ κυρίου της Βηρυτού).
* Ισαβέλλα, παντρεύτηκε τον Ιωάννη του Ιμπελέν, γιο του Μπαλιάν κύριο του Αρσούφ.
* Μαργαρίτα, παντρεύτηκε τον Οσίν του Κόρικος αντιβασιλιά της Μικράς Αρμενίας.

## Πηγές
* Du Cange, Charles D. (1972), Les Familles D'Outre-Mer, Ayer Publishing, pp. 369–370, 378, ISBN 0-8337-0932-1

Κατηγορία:Οίκος του Ιμπελέν
Κατηγορία:Πρόσωπα του Βασιλείου της Κύπρου
Γουίλιαμ ντε Μπρους, 3ος λόρδος του Άναντεϊλ

Ο **Γουίλιαμ ντε Μπρους, 3ος λόρδος του Άναντεϊλ** (πέθανε στις 16 Ιουλίου 1212) ήταν μεγαλύτερος γιος και διάδοχος του Ρόμπερτ ντε Μπρους, 2ου λόρδου του Άναντεϊλ. Ο μεγαλύτερος αδελφός του Ρόμπερτ Γ΄ ντε Μπρους πέθανε πριν από τον πατέρα του και άφησε τον ίδιο τον Ρόμπερτ διάδοχο της κομητείας του Άναντεϊλ με το θάνατο και του πατέρα του (1194). Ο Γουίλιαμ ντε Μπρους έκανε μεγάλες επεκτάσεις εδαφών στα βόρεια της Αγγλίας, διεκδίκησε από τον Ιωάννη τον Ακτήμονα μια εβδομαδιαία λαϊκή αγορά στο Χάρτλπουλ και παραχώρησε εδάφη στην εκκλησία του Γκίσμουρν. Πολύ λίγα είναι γνωστά για τις υπόλοιπες δραστηριότητες του Γουίλιαμ, η παρουσία του βρίσκεται ελάχιστα στις Αγγλικές πηγές και είναι μάρτυρας σε ένα διάταγμα του 
Γουλιέλμου του Λέοντα.

Με την σύζυγο του Χριστίνα απέκτησε :

*Ρόμπερτ ντε Μπρους, 4ος λόρδος του Άναντεϊλ
*Γουίλιαμ
*Αγκάθα, παντρεύτηκε τον Ραλφ Τέιλμποι

## Παραπομπές
 		


## Πηγές

*Burke, Messrs., John and John Bernard, The Royal Families of England, Scotland, and Wales, with Their Descendants, &c., London, 1848: vol.1, pedigree XXXIV.
*Northcliffe, Charles B., of Langon, MA., editor, The Visitation of Yorkshire, 1563/4 by William Flower, Norroy King of Arms, London, 1881, p. 40.
*Duncan, A. A. M., ‘Brus , Robert (II) de, lord of Annandale (d. 1194?)’, in Oxford Dictionary of National Biography, Oxford University Press, 2004 accessed 14 Nov 2006

Κατηγορία:Οίκος Μπρους
Γκυ του Ιμπελέν (1286-1308)

O **Γκυ**, γαλλ. Guy (1286 - 1308) από τον Οίκο του Ιμπελέν ήταν κύριος της Νικοζίας/Λευκωσίας.

## Βιογραφία
Ήταν ο μόνος γιος του Μπαλιάν σενεσάλη της Κύπρου και της Αλίκης των Χετουμιδών.

Το 1308 απεβίωσε σε ηλικία 22 ετών και τάφηκε στο αββαείο Πρεμονστρατένσιαν του Μπελλαπαΐς κοντά στη Κερύνεια.

## Οικογένεια
Νυμφεύτηκε το 1303 την Ισαβέλλα του Ιμπελέν, κόρη του 2ου εξαδέλφου του Βαλδουίνου κυρίου του Κοράκου. Επειδή ήταν συγγενείς μεταξύ τους, δόθηκε ειδική άδεια από τον πάπα. Είχαν τέκνο:
* Αλίκη 1304/06-1386, παντρεύτηκε πρώτα τον Ούγο Δ΄ των Πουατιέ-Λουζινιάν βασιλιά της Κύπρου και μετά τον Φίλιππο των Γουέλφων του Μπράουνσβαϊγκ-Γκρούμπενχαγκεν.

## Πηγές
* Amadi, Francesco (1891), Chroniques d'Amadi et de Strambaldi (publiées par M. René de Mas)
* Mas Latrie, Louis de (1881), Généalogie des rois de Chypre de la famille de Lusignan
* Du Cange, Charles D. (1972), Familles D'Outre-Mer, Ayer Publishing, ISBN 0-8337-0932-1
* Rüdt de Collenberg, W. H. (1977), "Les Ibelin aux XIIIe et XIVe siècles", Επετηρίς Κέντρου Επιστημονικών Ερευνών Κύπρου, 9

## Αναφορές σε πηγές


Κατηγορία:Οίκος του Ιμπελέν
Ρόμπερτ ντε Μπρους, 2ος λόρδος του Άναντεϊλ

Ο **Ρόμπερτ ντε Μπρους, 2ος λόρδος του Άναντεϊλ** (πριν το 1138 - 1194) Νορμανδός ευγενής και δεύτερος λόρδος του Άναντεϊλ ήταν δεύτερος γιος του Ρόμπερτ ντε Μπρους, 1ου λόρδου του Άναντεϊλ του γενάρχη του Οίκου του Μπρους. Ο πατέρας του ήταν πιστός σύμμαχος του Δαυίδ Α΄ της Σκωτίας αλλά απαρνήθηκε τον Δαυίδ στα τέλη της δεκαετίας του 1130 λίγο πριν από την *μάχη του Στάνταρντ* (1138). Ο Ρόμπερτ ντε Μπρους, 2ος λόρδος του Άναντεϊλ έμεινε πιστός στον Σκωτσέζο βασιλιά και ανέλαβε την διοίκηση των περιοχών του πατέρα του στην Σκωτία, ο μεγαλύτερος αδελφός του Αδάμ αντίθετα ακολούθησε τον πατέρα του και ανέλαβε την διοίκηση των περιοχών του στην Αγγλία. Ο Ρόμπερτ σύμφωνα με την οικογενειακή παράδοση των Μπρους συνελήφθη από τον πατέρα του σε μάχη και δόθηκε όμηρος στον βασιλιά Στέφανο.

Ο θρύλος λέει ότι στα τέλη της δεκαετίας του 1140 δέχτηκε στο Ανάν επίσκεψη από τον Άγιο Μαλαχία που του ζήτησε να συγχωρέσει έναν κλέφτη. Ο Ρόμπερτ ντε Μπρους, 2ος λόρδος του Άναντεϊλ κρέμασε τον Άγιο, ο ποταμός Ανάν σαν τιμωρία για την ιεροσυλία του κατέστρεψε τμήμα του κάστρου του. Ο Ρόμπερτ έκανε το Λοχμάμπεν κέντρο της ηγεμονίας του και οικοδόμησε εκεί την νέα πρωτεύουσα. 

## Οικογένεια

Με την σύζυγο του Ευφημία του Κρόζμπι, κόρη του Σερ Αδάμ ντε Κρόζμπι απέκτησε :

*Ρόμπερτ Γ΄ ντε Μπρους
*Γουίλιαμ ντε Μπρους, 3ος λόρδος του Άναντεϊλ
*Βερνάρδος 
*Αγκάθα
*Ευφημία

Ο Ροβέρτος τάφηκε στο *αβαείο του Γκίσμπορουγκ* στην Γιορκσάιρ που είχε ιδρυθεί από τον πατέρα του, καθώς ο μεγαλύτερος γιος του Ρόμπερτ πέθανε πριν από τον ίδιο τον διαδέχτηκε ο δεύτερος γιος του Γουίλιαμ.

## Παραπομπές
 		


## Πηγές

*Burke, Messrs. John and John Bernard, The Royal Families of England, Scotland, and Wales, with their Descendants, etc., London, 1848: vol.1, pedigree XXXIV.
*Flower, William, Norroy King of Arms, The Visitation of Yorkshire, 1563/4, (edited by Charles B. Northcliffe, M.A., of Langton) London, 1881, p.40.
*Duncan, A.A.M., ‘Brus , Robert (I) de, lord of Annandale (d. 1142)’, in Oxford Dictionary of National Biography, Oxford University Press, 2004 , accessed 14 Nov 2006
*Duncan, A. A. M., ‘Brus , Robert (II) de, lord of Annandale (d. 1194?)’, in Oxford Dictionary of National Biography, Oxford University Press, 2004 , accessed 14 Nov 2006
*Oram, Richard, David: The King Who Made Scotland, (Gloucestershire, 2004)
*The Robert the Bruce Commemoration Trust's, Genealogy, Crichton College of the University of Glasgow (Dept. of Scottish Studies)

Κατηγορία:Οίκος Μπρους
Κεντρική Τράπεζα της Αρμενίας

Η **Κεντρική Τράπεζα της Αρμενίας** (αρμενικά: *Հայաստանի Հանրապետության Կենտրոնական Բանկ*) είναι ένας ανεξάρτητος φορέας της Αρμενίας υπεύθυνος για την έκδοση όλων των τραπεζογραμματίων και κερμάτων στη χώρα, εποπτεύοντας και ρυθμίζοντας τον τραπεζικό τομέα και διατηρώντας τα συναλλαγματικά αποθέματα της κυβέρνησης, και έχει έδρα το Γερεβάν. Είναι, επίσης, ο μοναδικός ιδιοκτήτης του Αρμενικού Νομισματοκοπείου.

Η τράπεζα δραστηριοποιείται στις πολιτικές για την προώθηση της χρηματοπιστωτικής ένταξης και είναι μέλος της διεθνούς Συμμαχίας για την Οικονομική Ενσωμάτωση. Στις 3 Ιουλίου 2012 η Κεντρική Τράπεζα της Δημοκρατίας της Αρμενίας ανακοίνωσε ότι θα αναλάβει συγκεκριμένες δεσμεύσεις για τη χρηματοοικονομική ένταξη, βάση της Διακήρυξης Μάγια.

Στις 28 Σεπτεμβρίου 2012, στο Παγκόσμιο Πολιτικό Φόρουμ, η τράπεζα προέβη σε πρόσθετη δέσμευση στο πλαίσιο της Διακήρυξης Μάγια για να ενθαρρύνει την ανάπτυξη προϊόντων του ιδιωτικού τομέα, που ανταποκρίνονται στις ανάγκες των φτωχών, με έμφαση σε καινοτόμα κανάλια, όπως κινητά και ηλεκτρονικά χρήματα. Δεσμεύτηκε, επίσης, και να εφαρμόσει ένα γρήγορο, αποτελεσματικό και δωρεάν σύστημα διαχείρισης καταγγελιών μέσω του γραφείου οικονομικής διαμεσολάβησης και να βελτιώσει το κανονιστικό πλαίσιο έτσι ώστε οι καταναλωτές να έχουν πληροφορίες, προστασία και ικανότητα πρόσβασης σε όλες τις υπηρεσίες.

Ο σημερινός διοικητής της Κεντρικής Τράπεζας της Αρμενίας είναι ο Άρθουρ Τζαβαντιάν.

## Σκοπός
### Αποστολή της Κεντρικής Τράπεζας

* να είναι μια αναγνωρισμένη, διαφανής, ανεξάρτητη, βασισμένη στη γνώση και αποτελεσματική οντότητα, που κατανοεί και εκτιμά τις αναπτυξιακές τάσεις στη διεθνή οικονομική κοινότητα.
* να διατηρεί θεσμικές ικανότητες προκειμένου να ανταποκριθούν άμεσα στις αλλαγές του οικονομικού τοπίου και να επηρεάζουν αποτελεσματικά τις οικονομικές διαδικασίες.
* να υποστηρίζει πάντοτε τη βιώσιμη μακροοικονομική ανάπτυξη της Αρμενίας, παραμένοντας παράλληλα βασικός εταίρος της κυβέρνησης για την αντιμετώπιση των οικονομικών προκλήσεων.

### Βασικά καθήκοντα της Κεντρικής Τράπεζας

* να διατηρεί τη σταθερότητα του χρηματοπιστωτικού τομέα .
* να παρέχει την έκδοση του εθνικού νομίσματος και να εξασφαλίζει την κυκλοφορία του.
* να καταπολεμά τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας.
* να διαχειρίζεται τα διεθνή αποθέματα της Δημοκρατίας της Αρμενίας.
* να ρυθμίζει και να εποπτεύει άλλους σχετικούς τομείς αρμοδιότητάς της, που προβλέπονται από το Σύνταγμα της Δημοκρατίας της Αρμενίας και τη νομοθεσία της Δημοκρατίας της Αρμενίας.

## Παραπομπές


Κατηγορία:Οικονομία της Αρμενίας
Αρμενια
Φορολογία στην Ουγγαρία

Η φορολογία στην Ουγγαρία επιβάλλεται από τις εθνικές και τις τοπικές αρχές. Τα φορολογικά έσοδα στην Ουγγαρία ανήλθαν στο 39,3% του ΑΕΠ. Οι σημαντικότερες πηγές εσόδων περιλαμβάνουν τον φόρο εισοδήματος, την κοινωνική ασφάλιση, τον εταιρικό φόρο και τον φόρο προστιθέμενης αξίας, τα οποία εφαρμόζονται όλα σε εθνικό επίπεδο. Μεταξύ των συνολικών φορολογικών εσόδων ο λόγος των τοπικών φόρων είναι μόνο 5%, ενώ ο μέσος όρος της ΕΕ είναι 30%.

Ο φόρος εισοδήματος στην Ουγγαρία εισπράττεται κατ 'αποκοπήν στο 15%. Μια φορολογική απαλλαγή χορηγείται μέσω οικογενειακού επιδόματος (), το οποίο πολλαπλασσιάζεται ανάλογα με τον αριθμό των "δικαιούχων εξαρτώμενων παιδιών". Για ένα ή δύο παιδιά το επίδομα ανέρχεται σε 62.500 φιορίνια ανά παιδί, για τρία ή περισσότερα 206.250 φιορίνια ανά παιδί. Το επίδομα μπορεί να κατανεμηθεί μεταξύ συζύγων ή συντρόφων συμβίωσης.

Ο σταθερός συντελεστής του φόρου προστιθέμενης αξίας είναι 27% από τον Ιανουάριο του 2012 - ο υψηλότερος στην Ευρωπαϊκή Ένωση. Υπάρχει μειωμένος συντελεστής 5% για τα περισσότερα φάρμακα και ορισμένα προϊόντα διατροφής και μειωμένος συντελεστής 18% για συνδέσεις στο Διαδίκτυο, τα εστιατόρια και τη τροφοδοσία, γαλακτοκομικά και αρτοσκευάσματα, ξενοδοχειακές υπηρεσίες και εισδοχή σε βραχυπρόθεσμα υπαίθρια γεγονότα.

Τον Ιανουάριο του 2017 ο εταιρικός φόρος ενοποιήθηκε με ποσοστό 9% - το χαμηλότερο ποσοστό στην Ευρωπαϊκή Ένωση. Τα μερίσματα που εισπράττονται δεν υπόκεινται σε φορολογία, υπό την προϋπόθεση ότι δεν εισπράττονται από ελεγχόμενη ξένη εταιρεία. Τα κεφαλαιακά κέρδη περιλαμβάνονται στον εταιρικό φόρο, με ορισμένες εξαιρέσεις.

Το εισόδημα από την απασχόληση υπόκειται σε εισφορές κοινωνικής ασφάλισης για τον εργοδότη με κατ 'αποκοπή ποσοστό 19,5%. Επιπλέον, οι εργοδότες πληρώνουν φόρο 1.5% σε ένα ταμείο κατάρτισης. Τα κεφαλαιακά κέρδη φορολογούνται με κατ 'αποκοπή ποσοστό 15%.

## Ιστορία
Μετά την οθωμανική κατάκτηση των κεντρικών τμημάτων της Ουγγαρίας, ο πιο κοινός φόρος ήταν η εισφορά της οθωμανικής κυβέρνησης στους χριστιανούς, το ζίμι. Κάτω από την αυστροουγγρική κυριαρχία, οι φόροι εισπράττονταν ως επί το πλείστον από την Αυστρία, αλλά αργότερα η Ουγγαρία έλαβε περισσότερη οικονομική αυτονομία στην αυστροουγγρική συμβιβαστική λύση του 1867. Το 1988, η φιλελευθεροποίηση της κυβέρνησης του Κάνταρ που επηρέαστηκε από τους Σοβιετικούς, εισήγαγε φορολογική μεταρρύθμιση, θεσπίζοντας ένα περιεκτικό φορολογικό σύστημα κεντρικών και τοπικών φόρων, το οποίο αποτελείται κυρίως από φόρο εισοδήματος φυσικών προσώπων, φόρο εισοδήματος νομικών προσώπων και φόρο προστιθέμενης αξίας.

## Παραπομπές


Κατηγορία:Οικονομία της Ουγγαρίας
Χριστίνα Μπρους

Η **Χριστίνα Μπρους** (Κάρικ 1278 - 1357) ήταν κόρη του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ. Είχε πολλά μικρότερα αδέλφια, τα σημαντικότερα ήταν ο Ροβέρτος Α΄ της Σκωτίας και ο Εδουάρδος Μπρους που έγινε για σύντομο χρονικό διάστημα Υψηλός βασιλιάς στην Ιρλανδία. Ο Ροβέρτος Μπρους μετά την ήττα του στην *μάχη του Μέθβεν* στις 19 Ιουνίου 1306 προχώρησε δυτικά προς τα βουνά, έστειλε την δεύτερη σύζυγο του Ελισάβετ του Μπουργκ, την κόρη του Μάρτζορι Μπρους και τις αδελφές του Χριστίνα και Μαρία Μπρους στο *κάστρο του Κίλντρουμι* υπό την προστασία του αδελφού του Νηλ ντε Μπρους. Το κάστρο πολιορκήθηκε από τους Άγγλους, οι γυναίκες κατόρθωσαν να δραπετεύσουν αλλά ο Νελ Μπρους συνελήφθη, οδηγήθηκε στο Μπέργουικ και υπέστη φρικτό θάνατο με τεμαχισμό και αποκεφαλισμό. Οι γυναίκες ζήτησαν άσυλο στο ιερό του Αγίου Νουθάκ στο Ταίλ, εκεί συνελήφθησαν από έναν οπαδό του Τζων Μπάλλιολ που τις παρέδωσε στους άντρες του Εδουάρδου Α΄ της Αγγλίας.

## Γάμοι

Η Χριστίνα απεστάλη στην Γιλβερτινή μονή του Σίξχιλς στο Λινκολνσάιρ, η αδελφή της Μαρία και η οπαδός των Μπρους Ισαβέλλα ΜακΝταφ φυλακίστηκαν σε κλουβιά. Επέστρεψε στην Σκωτία σε μια ανταλλαγή αιχμαλώτων στις αρχές του 1135. Η Χριστίνα παντρεύτηκε στον πρώτο της γάμο τον Σερ Κρίστοφερ Σετόν που γεννήθηκε το 1278 και εκτελέστηκε το 1306. Παντρεύτηκε στον δεύτερο γάμο της (1326) τον Σερ Άντριου Μάρεϊ τον υστερότοκο γιο του ομώνυμου Σερ Άντριου Μάρεϊ που έπεσε στην μάχη του *Στέρλινγκ Μπριτζ* στο πλευρό του Γουίλιαμ Γουάλας, ο δεύτερος σύζυγος της πέθανε το 1338.
Πολλοί πιστεύουν ότι η Χριστίνα προχώρησε και σε τρίτο γάμο με τον Γκάρτναιτ, γιο του Ντόναλντ κόμητος του Μαρ (πέθανε 1305) αλλά δεν περιγράφεται πουθενά σαν κόμισσα του Μαρ και δεν καταγράφεται καμιά σχέση της με το διάδοχο του Γκάρτναιτ Ντόναλντ Β΄. Στην διάρκεια του *Β΄ Πολέμου της Ανεξαρτησίας της Σκωτίας* (1335) διηύθυνε επιτυχώς την άμυνα του κάστρου του Κίλμπουρρι από τις δυνάμεις του Μπάλλιολ πριν ο δεύτερος σύζυγος της τους νικήσει επιτυχώς στην *μάχη του Κουλμπίν*.

## Παραπομπές
 		


## Πηγές

*Penman, Michael Robert the Bruce: King of the Scots
*Traquair, Peter Freedom's Sword
*Watson, F (2004a). "Bruce, Christian (d. 1356)". Oxford Dictionary of National Biography. Oxford University Press. doi:10.1093/ref:odnb/60019. Retrieved 9 April 2016. (Subscription required (help)).
*Watson, F (2004b). "Donald, Eighth Earl of Mar (1293–1332)". Oxford Dictionary of National Biography. Oxford University Press. doi:10.1093/ref:odnb/18021. Retrieved 12 December 2015. (Subscription required (help)).

Κατηγορία:Οίκος Μπρους
Πεύκες Ηλείας

Οι **Πεύκες** (επίσημα: *αι *'Πεύκαι**'') είναι ημιορεινό χωριό του [[Νομός Ηλείας|νομού Ηλείας]] σε υψόμετρο 260 μέτρα.

== Γεωγραφία ==
Οι Πεύκες είναι κτισμένες στις νότιες πλαγιές του όρους Φολόη και απέχουν 28 [[Χιλιόμετρο|χλμ]]. Α. του [[Πύργος Ηλείας|Πύργου]] και 11 χλμ. ΒΑ. της [[Αρχαία Ολυμπία Ηλείας|Αρχαίας Ολυμπίας]]. Το χωριό βρίσκεται σε μικρή απόσταση (3 χλμ.) και βόρεια από την [[Εθνική Οδός 74 (Ελλάδα)|ΕΟ74]] που συνδέει τον Πύργο με την [[Τρίπολη Αρκαδίας|Τρίπολη]] και από την επαρχιακή οδό [[Πλάτανος Ηλείας|Πλατάνου]] - [[Λάμπεια Ηλείας|Λαμπείας]] (2 χλμ.) που συνδέει την [[Αρχαία Πίσα Ηλείας|Αρχαία Πίσα]] με τον [[Λάλας Ηλείας|Λάλα]]. Οι κάτοικοι ασχολούνται με τη [[Γεωργία (δραστηριότητα)|γεωργία]] και τη [[κτηνοτροφία]]. Πολιούχος του χωριού είναι ο [[Άγιος Γεώργιος]].

== Ιστορία ==
Το καλοκαίρι του [[1989]], στην τοποθεσία "Ντεϊμεντέ" ή "Λιθάρι", κατά τη διάνοιξη αντιπυρικής ζώνης στη διάρκεια των  πυρκαγιών της ευρύτερης περιοχής της Ολυμπίας, εντοπίστηκε μια νέα μυκηναϊκή θέση της Ηλείας. Στο μέσο πλαγιάς που καταλήγει απότομα σε διπλανό χείμαρρο βρέθηκε συστάδα τεσσάρων θαλαμωτών τάφων της [[Μυκηναϊκή περίοδος|μυκηναϊκής περιόδου]], οι οποίοι είναι λαξευμένοι σε σκληρό ασβεστολιθικό πέτρωμα, με προσανατολισμό από βορρά προς νότο σε δύο σειρές. Στην πρώτη σειρά είναι μόνο ένας θαλαμωτός τάφος και στη δεύτερη οι υπόλοιποι τρεις.

== Ονομασία - διοικητικά ==
Η παλιά ονομασία, μέχρι το [[1928]], ήταν **Βέλιζα**, οπότε με το ΦΕΚ 156Α - 08/08/1928 μετονομάζεται σε Πεύκες. Οι κάτοικοι την ονομάζουν ακόμα και σήμερα ως **Βύλιζα''', αλλά αναφερόταν και ως "Βέλιτσα". Ως κοινότητα Βέλιζας συστάθηκε για πρώτη φορά το 1912 όταν αποσπάσθηκε ο οικισμός Βέλιζα από το δήμο Ολυμπίων και ορίσθηκε έδρα της κοινότητας. Το 1930, με το ΦΕΚ 115Α - 16/04/1930 η κοινότητα αποσπάσθηκε από τον τότε νομό Αχαΐας και Ήλιδος και υπάχθηκε στο νομό Ηλείας. Σύμφωνα με το σχέδιο Καλλικράτης, αποτελεί τη τοπική κοινότητα Πεύκων που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 215 κατοίκους.

## Εξωτερικοί σύνδεσμοι
* Ο Ήρωας Ηλίας Τσάγκλας, από τη Βύλιζα

## Παραπομπές


## Σημείωση
Οι Πεύκες Ηλείας δεν πρέπει να συγχέονται με τον οικισμό Πεύκη (Μπεντένι) του όμορου Δήμου Πύργου, ούτε με τον οικισμό Πευκί (Δράϊνα) του όμορου Δήμου Ανδρίτσαινας - Κρεστένων.

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Πρώτοι αριθμοί Τσεν

μικρογραφία|Ο Κινέζος μαθηματικός Τσεν Τζινγκρούν σε νεαρή ηλικία
Οι **πρώτοι αριθμοί Τσεν**, είναι πρώτοι αριθμοί στους οποίους όταν προστίθεται η τιμή του 2 επιστρέφεται είτε πρώτος αριθμός είτε αριθμός ο οποίος είναι γινόμενο 2 πρώτων αριθμών (ημιπρώτος αριθμός).

## Ιδιότητες
Οι αριθμοί αυτοί ορίστηκαν από τον Κινέζο μαθηματικό Τσεν Τζινγκρούν το 1966, ο οποίος απέδειξε μαθηματικά πως υπάρχουν άπειροι τέτοιοι αριθμοί. Η ιδιότητα αυτή σχετίζεται με τους δίδυμους πρώτους αριθμούς ως προς την αύξηση του πρώτου αριθμού κατά 2 και την επιστροφή πρώτου αριθμού ως αποτέλεσμα, έτσι ο μικρός αριθμός κάθε ζεύγους διδύμων πρώτων αριθμών είναι πάντα πρώτος αριθμός Τσεν.

Ο Τσεν απόδειξε επίσης πως για κάθε ακέραιο h, υπάρχουν άπειροι πρώτοι αριθμοί p έτσι ώστε *p*&nbsp;+&nbsp;*h* είναι πρώτος αριθμός ή ημιπρώτος αριθμός.

## Αριθμοί
Οι αρχικοί πρώτοι αριθμοί Τσεν είναι:

:2, 3, 5, 7, 11, 13, 17, 19, 23, 29, 31, 37, 41, 47, 53, 59, 67, 71, 83, 89, 101, … .

ενώ οι αρχικοί πρώτοι αριθμοί Τσεν οι οποίοι δεν αποτελούν τον μικρό αριθμό σε ζεύγος διδύμων πρώτων αριθμών:

:2, 7, 13, 19, 23, 31, 37, 47, 53, 67, 83, 89, 109, 113, 127, ... .

και οι αρχικοί μη πρώτοι αριθμοί Τσεν:

:43, 61, 73, 79, 97, 103, 151, 163, 173, 193, 223, 229, 241, … .

Έως τον Μάρτιο του 2018 ο μεγαλύτερος ημιπρώτος αριθμός ήταν ο 2.996.863.034.895 × 21290000 − 1, με 388.342 δεκαδικά ψηφία.

## Άλλα
Το παρακάτω μαγικό τετράγωνο αποτελείται αποκλειστικά από πρώτους αριθμούς Τσεν, με κοινό άθροισμα αριθμών το 177 σε στήλες, γραμμές, και διαγωνίους.

## Σημειώσεις

:**1.**Η πρώτη περιγραφή των αριθμών αυτών έγιναν από τον Yuan, W. στο On the Representation of Large Even Integers as a Sum of a Product of at Most 3 Primes and a Product of at Most 4 Primes, Scienca Sinica **16**, 157-176, 1973.

## Παραπομπές


## Εξωτερικοί σύνδεσμοι
* 
* 
*
Γεωργιανές γραφές

Οι **γεωργιανές γραφές** είναι τα τρία συστήματα γραφής που χρησιμοποιούνται για να γραφεί η γεωργιανή γλώσσα: η **Ασομταβρούλι**, η **Νουσχούρι** και η **Μχεντρούλι**. Αν και τα συστήματα διαφέρουν στην εμφάνιση, και τα τρία δεν έχουν πεζή μορφή, τα γράμματά τους μοιράζονται τα ίδια ονόματα και αλφαβητική σειρά και είναι γραμμένα οριζόντια από τα αριστερά προς τα δεξιά. Από τις τρεις γραφές, η Μχεντρούλι ήταν κάποτε η πολιτική βασιλική γραφή του Βασιλείου της Γεωργίας που χρησιμοποιούταν κυρίως για τους βασιλικούς καταστατικούς χάρτες και είναι πλέον η πρωτότυπη γραφή για τη σύγχρονη γεωργιανή και τις σχετικές Καρτβελικές γλώσσες, ενώ οι Ασομταβρούλι και Νουσχούρι χρησιμοποιούνται μόνο σε τελετουργικά θρησκευτικά κείμενα και στην εικονογραφία από τη Γεωργιανή Ορθόδοξη Εκκλησία.

Οι γεωργιανές γραφές είναι μοναδικές στην εμφάνισή τους και η ακριβής προέλευσή τους δεν έχει ποτέ καθιερωθεί· ωστόσο, με αυστηρά διαρθρωτικούς όρους, η αλφαβητική σειρά τους αντιστοιχεί σε μεγάλο βαθμό στο ελληνικό αλφάβητο, με εξαίρεση τα γράμματα που χαρακτηρίζουν μοναδικά ήχους της γεωργιανής γλώσσας, οι οποίοι ομαδοποιούνται στο τέλος. Αρχικά αποτελούμενα από 38 γράμματα, τα γεωργιανά γράφονται επί του παρόντος σε αλφάβητο 33 γραμμάτων, καθώς πέντε γράμματα είναι πια απαρχαιωμένα σε αυτή τη γλώσσα. Ο αριθμός των γεωργιανών γραμμάτων που χρησιμοποιούνται σε άλλες Καρτβελικές γλώσσες ποικίλλει. Η Μιγγρελική γλώσσα χρησιμοποιεί 36, 33 εκ των οποίων είναι τα τρέχοντα γεωργιανά γράμματα, ένα παρωχημένο γεωργιανό γράμμα και δύο πρόσθετα γράμματα συγκεκριμένα στα Μιγγρελικά και τα Σουανικά. Το ίδιο απαρχαιωμένο γράμμα, καθώς και ένα γράμμα δανεισμένο από την ελληνική (συνολικά 35 γράμματα), χρησιμοποιούνται στη γραφή της Λαζικής γλώσσας. Η τέταρτη Καρτβελική γλώσσα, τα Σουανικά, δεν είναι συνήθως γραπτή, αλλά όταν είναι, χρησιμοποιεί γεωργιανά γράμματα όπως χρησιμοποιείται στα Μιγγρελικά, με ένα πρόσθετο απαρχαιωμένο γεωργιανό γράμμα και μερικές φορές συμπληρώνεται με διακριτικά για τα πολλά φωνήεντά της.

Στις γεωργιανές γραφές χορηγήθηκαν το εθνικό καθεστώς της άυλης πολιτιστικής κληρονομιάς στη Γεωργία το 2015  και εγγράφηκαν στον κατάλογο της UNESCO για την άυλη πολιτιστική κληρονομιά της ανθρωπότητας το 2016.

## Προεπισκόπηση

## Παραπομπές


Κατηγορία:Πολιτισμός της Γεωργίας
Κατηγορία:Αλφάβητο
Κατηγορία:Γεωργιανό αλφάβητο
Χερσόνησος Ακρωτηρίου (Κύπρος)

Η **Χερσόνησος Ακρωτηρίου** είναι μια μικρή χερσόνησος που περιλαμβάνει το νοτιότερο σημείο της Κύπρου. Οριοθετείται από τον Κόλπο της Επισκοπής στα δυτικά και τον Κόλπο του Ακρωτηρίου στα ανατολικά. Έχει δύο ακρωτήρια: στα νοτιοδυτικά το Ακρωτήριο Ζευγάρι και στα νοτιοανατολικά το Κάβο Γάτα.

Στη χερσόνησο βρίσκεται η μεγαλύτερη λίμνη της Κύπρου, η Αλυκή Λεμεσού, ο σταθμός της Βασιλικής Πολεμικής Αεροπορίας Ακρωτηρίου (στρατιωτική βάση της Μεγάλης Βρετανίας) και το χωριό Ακρωτήρι.

## Παραπομπές


Κατηγορία:Χερσόνησοι της Κύπρου
Αεροπορική Βάση Ακρωτηρίου

Η **Αεροπορική Βάση Ακρωτηρίου** *(Βασιλική Πολεμική Αεροπορία Ακρωτηρίου (RAF Akrotiri)* είναι ένα μεγάλος σταθμός της Βασιλικής Πολεμικής Αεροπορίας του Η.Β., στη Μεσόγειο Θάλασσα στο νησί της Κύπρου. Βρίσκεται στη Δυτική Περιοχή Κυρίαρχων Βάσεων, μία από τις δύο περιοχές που περιλαμβάνουν τις Περιοχές Κυρίαρχων Βάσεων Ακρωτηρίου και Δεκέλειας, ένα Βρετανικό Υπερπόντιο Έδαφος, που διοικείται σαν κυρίαρχη βάση.

Ο διοικητής του σταθμού έχει διπλό ρόλο καθώς αποτελεί επίσης και τον ανώτερο αξιωματικό που διοικεί τη Δυτική Περιοχή Κυρίαρχων Βάσεων, αναφερόμενος στον διοικητή των Βρετανικών Δυνάμεων Κύπρου ο οποίος είναι Administrator of the Government  (Διοικητής υπεύθυνος για την Διακυβέρνηση - θέση που στις χώρες της Βρετανικής Κοινοπολιτείας έχει ίδιο ρόλο με τον Κυβερνήτη).

## Παραπομπές


Κατηγορία:Περιοχές Κυρίαρχων Βάσεων Ακρωτηρίου και Δεκέλειας
Κατηγορία:Αεροδρόμια στην Κύπρο
Νηλ ντε Μπρους

Ο **Νηλ ντε Μπρους** (περί το 1279 - 1306) ήταν γιος του Ρόμπερτ ντε Μπρους, 6ου λόρδου του Άναντεϊλ και της Μάρτζορι, κόμισσας του Κάρικ. Ο Νηλ ήταν ένας από τους μικρότερους αδελφούς του Ροβέρτου Μπρους τον οποίο βοήθησε σε όλες τις διαμάχες για να κερδίσει το κερδίσει το στέμμα της Σκωτίας και στους πολέμους της *Σκωτσέζικης Ανεξαρτησίας*. Το 1306 συνελήφθη από τις Αγγλικές δυνάμεις στο *κάστρο του Κίντρουμμι* από της δυνάμεις του Εδουάρδου Α΄ της Αγγλίας που αναζητούσαν τις αδελφές του Μαρία Μπρους και Χριστίνα Μπρους και την Ισαβέλλα Μακ Ντάφ, κόμισσα του Μπαχάν. Ο Νηλ βοήθησε τις γυναίκες να δραπετεύσουν στο ιερό του Αγίου Νουθάκ στο Ταίλ αλλά στην συνέχεια συνελήφθησαν από έναν οπαδό του Τζων Μπάλλιολ τον Γουλιέλμο 3ο κόμη του Ρος που τις παρέδωσε στους άντρες του Εδουάρδου Α΄.
Μετά την σύλληψη του καταδικάστηκε σε θάνατο για εσχάτη προδοσία και εκτελέστηκε τον Σεπτέμβριο του 1306 στο Μπέργουικ-απόν-Τουίντ με κρέμασμα και αποκεφαλισμό.

## Παραπομπές
 		


## Πηγές

*Munro, R.; Munro, Jean (2005). Tain Through the Centuries
*G.W.S. Barrow Robert Bruce and the Community of the Realm E.U.P 4e réédition (Edinburgh 2005)

Κατηγορία:Οίκος Μπρους
Φρουρά Επισκοπής

thumb|250px|Η Φρουρά Επισκοπής στη Βάση Ακρωτηρίου
Η **Φρουρά Επισκοπής** (αγγλικά: Episkopi Cantonment) αποτελεί την διοικητική πρωτεύουσα των Περιοχών Κυρίαρχων Βάσεων Ακρωτηρίου και Δεκέλειας, ενός Βρετανικού Υπερπόντιου Εδάφους στο νησί της Κύπρου, το οποίο διατηρεί καθεστώς κυρίαρχης στρατιωτικής βάσης. Η φρουρά βρίσκεται στο δυτικό τμήμα της περιοχής του Ακρωτηρίου, στο μέσο της Δυτικής Περιοχής Κυρίαρχων Βάσεων, μίας εκ των δύο περιοχών που απαρτίζουν το έδαφος.

Αν και δεν είναι η μεγαλύτερη βρετανική στρατιωτική εγκατάσταση στο νησί (μεγαλύτερη είναι η βάση Δεκέλειας), η Φρουρά Επισκοπής λειτουργεί ως έδρα τόσο της πολιτικής όσο και της στρατιωτικής διοίκησης των Περιοχών Κυρίαρχων Βάσεων (Sovereign Base Areas - SBAs). Εδώ εδρεύουν η Διοίκηση των Βρετανικών Δυνάμεων Κύπρου (British Forces Cyprus) και το Αρχηγείο των Κυρίαρχων Βάσεων (SBA Administration), που έχει ρόλο ανάλογο με αυτό μιας τοπικής κυβέρνησης για τους κατοίκους και εργαζομένους εντός των βάσεων.

Η ονομασία «Επισκοπή» προέρχεται από την ιστορική τοποθεσία στην οποία η φρουρά είναι εγκατεστημένη, η οποία παλαιότερα υπήρξε η έδρα Ορθόδοξης επισκοπής κατά την βυζαντινή και μετέπειτα φραγκική περίοδο. Η περιοχή διατηρεί πολιτιστικά και αρχαιολογικά στοιχεία, όπως η Βασιλική της Επισκοπής, που ενισχύουν τον ιστορικό της χαρακτήρα.

Η Φρουρά Επισκοπής είναι πλήρως ενσωματωμένη στον στρατιωτικό και διοικητικό σχεδιασμό του Ηνωμένου Βασιλείου για την Ανατολική Μεσόγειο. Παράλληλα με τον στρατιωτικό της ρόλο, η βάση περιλαμβάνει σχολεία, κατοικίες, καταστήματα, ιατρικές υπηρεσίες και χώρους αναψυχής για το στρατιωτικό και πολιτικό προσωπικό καθώς και για τις οικογένειές τους.

Η πρόσβαση στη φρουρά είναι εφικτή μέσω ασφαλτοστρωμένων δρόμων που τη συνδέουν με τις πόλεις Λεμεσός και Λάρνακα, καθώς και με άλλες περιοχές εντός των βάσεων, όπως η ακτογραμμή του Ακρωτηρίου. Η στρατηγική της θέση επιτρέπει συνεχή επιτήρηση και υποστήριξη επιχειρήσεων στην ευρύτερη περιοχή της Μέσης Ανατολής.

## Δείτε ακόμη
*Βρετανικές Δυνάμεις Κύπρου
*Περιοχές Κυρίαρχων Βάσεων Ακρωτηρίου και Δεκέλειας
*Επισκοπή Λεμεσού (κοινότητα)
*Φρουρά Δεκέλειας

## Παραπομπές

Κατηγορία:Γεωγραφία του Ακρωτηρίου και Δεκέλειας
Κωνσταντίνος Α΄ της Αρμενίας

Ο **Κωνσταντίνος Α΄ της Αρμενίας** (Αρμενικά : *Կոստանդին Ա*, 1035/1040 - 24 Φεβρουαρίου 1102), μέλος του Οίκου των Ρουπενιδών και 2ος Πρίγκιπας του Αρμενικού βασιλείου της Κιλικίας ή *"Κύριος των βουνών του Ταύρου"* (1095 - 1102) ήταν μεγαλύτερος γιος και διάδοχος του Ρουπέν Α΄ της Αρμενίας.  Ο Κωνσταντίνος Α΄ είχε υπό τον έλεγχο του το μεγαλύτερο μέρος της οροσειράς του Ταύρου και μερίμνησε για την καλλιέργεια της γης και την ανοικοδόμηση των πόλεων της επικράτειάς του. Έδωσε άφθονες προμήθειες στους Σταυροφόρους ιδίως κατά τη δύσκολη πολιορκία της Αντιόχειας το 1097. Υποστήριξε πιστά την Αρμενική Αποστολική Εκκλησία.

## Πρώτα χρόνια

Ο πατέρας του γόνος της Αρμενικής δυναστείας των Βαγρατιδών κήρυξε την ανεξαρτησία της Μικρής Αρμενίας από την Βυζαντινή Αυτοκρατορία (1080). Σύμφωνα με τους χρονικογράφους Ματθαίο της Έδεσσας και Σεμπάντ τοκ κοντόσταυλο ήταν πρίγκιπας του Βαγρατίδη βασιλιά Γκαγκίκ Β΄ της Αρμενίας ή ένας στρατιωτικός διοικητής της φυλής του μονάρχη στην εξορία.

Όταν δολοφονήθηκε ο Γκαγκίκ Β΄ ο πατέρας του Κωνσταντίνου Α΄ συγκέντρωσε την οικογένειά του και διέφυγε στα όρη του Ταύρου, όπου βρήκε καταφύγιο στο φρούριο Κοπιτάρ βόρεια του Κοζάν. Όταν ο Ρουπέν Α΄ γέρασε η εξουσία φαίνεται πως πέρασε στον Κωνσταντίνο Α΄ ο οποίος κατέκτησε το στρατηγικής θέσης κάστρο Βάκα (νυν Φέκε) της Κιλικίας. H κυριαρχία τoυ περάσματος μεταξύ των βουνών έκανε δυνατή τη συγκέντρωση φόρων από τους εμπόρους, που από το λιμάνι του Αγιάς ταξίδευαν στην κεντρική Μικρά Ασία, στην πηγή αυτή πλούτου όφειλαν οι Ρουπενίδες τη δύναμή τους.

## Η βασιλεία του

Το 1095 διαδέχθηκε τον πατέρα του και επέκτεινε την εξουσία του ανατολικά προς τα όρη του Αντιταύρου. Ως ηγέτης των Χριστιανών Αρμενίων στην Ανατολή, βοήθησε τις δυνάμεις της Α΄ Σταυροφορίας στην πολιορκία της Αντιόχειας ως την πτώση της πόλης. Οι Σταυροφόροι τον αντάμειψαν με τους τίτλους του βαρόνου και του κόμη.
Η *Χρονογραφία* του Σαμουήλ του Άνι αναφέρει ότι απεβίωσε όταν ένας κεραυνός χτύπησε το τραπέζι του στο φρούριο Βάκα, τάφηκε στο Κασταλόν.

## Οικογένεια

Η σύζυγός του, κατά το *Χρονικό* του Χαλεπιού (Αλέππο), ήταν δισέγγονη από τον Βάρδα Φωκά του πρεσβύτερου και ανιψιά του Νικηφόρου Β΄ Φωκά. Είχε τέκνα:

*Βεατρίκη απεβ. πριν το 1118, σύζυγος του Ζοσλέν Α΄ της Έδεσσας
*Θόρος Α΄ της Αρμενίας
*Λέων Α΄ της Αρμενίας
*(μερικοί αναφέρουν λανθασμένα ότι είχε κόρη, που παντρεύτηκε τον Γαβριήλ της Μελιτηνής).

## Παραπομπές
 		


## Πηγές

*Cawley, Charles (2009-04-01), Lords of the Mountains, Kings of (Cilician) Armenia (Family of Rupen)
*Ghazarian, Jacob G: The Armenian Kingdom in Cilicia during the Crusades: The Integration of Cilician Armenians with the Latins (1080–1393); RoutledgeCurzon (Taylor & Francis Group), 2000, Abingdon.
*Runciman, Steven: A History of the Crusades – Volume I.: The First Crusade and the Foundation of the Kingdom of Jerusalem; Cambridge University Press, 1988, Cambridge.
*Vahan M. Kurkjian (2005-04-05). "A History of Armenia"

## Εξωτερικοί σύνδεσμοι

*Η βαρονία της Αρμενικής Κιλικίας
*Ρουπενίδες

Κατηγορία:Οίκος των Ρουπενιδών
Κατηγορία:Ηγεμόνες της Αρμενικής Κιλικίας
Τζένη Χειλουδάκη

Η **Τζένη Χειλουδάκη** (21 Φεβρουαρίου 1968, Σητεία) είναι Ελληνίδα celebrity, δημοφιλές μοντέλο της δεκαετίας του 1990, η οποία έγινε γνωστή στο ευρύ κοινό μέσω της τηλεόρασης και λόγω του κοινωνικού σκανδάλου που προκάλεσε η δημοσιοποίηση της ερωτικής της σχέσης με τον τότε Εισαγγελέα Πρωτοδικών Ρόδου.

## Βιογραφία
Η Τζένη Χειλουδάκη γεννήθηκε στις 21 Φεβρουαρίου 1968 στη Σητεία της Κρήτης με το όνομα **Ιωάννης Χειλουδάκης**. Στην πρώιμη εφηβεία, υπό το βάρος της δυσφορίας για το βιολογικό της φύλο ξεκίνησε τη διαδικασία της φυλομετάβασης με χρήση ορμονών στην ηλικία των 13 ετών. Η Χειλουδάκη ολοκλήρωσε τις χειρουργικές επεμβάσεις για επαναπροσδιορισμό φύλου στο Λονδίνο σε ηλικία 20 ετών.

Έκανε καριέρα στο χώρο του modeling, δούλευε και διηύθυνε οίκους ανοχής, ενώ παράλληλα ασχολήθηκε με τη συγγραφή βιβλίων κυρίως αυτοβιογραφικού χαρακτήρα. Ζει πλέον στο σπίτι της στη Σητεία, έχοντας αποτραβηχτεί από τα φώτα της δημοσιότητας.

## Βιβλία
* *Οι άγγελοι δεν έχουν φύλο*, εκδ. «Όμηρος», 2002, αυτοβιογραφικό
* *Η μαύρη βίβλος: Η αποκάλυψη του Ιωάννη*, α΄ έκδοση «Όμβρος», 2003, β΄ έκδοση «Anima», 2016 - αυτοβιογραφικό, συνέχεια του πρώτου βιβλίου
* *Αίγλης και Κρίσις γωνία*, εκδ. «Πολύχρωμος Πλανήτης», 2013

## Παραπομπές


## Εξωτερικοί σύνδεσμοι

* 

Κατηγορία:Ελληνίδες μοντέλα
Κατηγορία:ΛΟΑΤ πρόσωπα από την Ελλάδα
Κατηγορία:Τρανς άτομα
Κατηγορία:Έλληνες συγγραφείς του 21ου αιώνα
Βρετανικές Δυνάμεις Κύπρου

Οι **Βρετανικές Δυνάμεις Κύπρου** (ΒΔΚ, αγγλ. ) είναι η ονομασία των Βρετανικών Ένοπλων Δυνάμεων που σταθμεύουν στις Περιοχές Κυρίαρχων Βάσεων Ακρωτηρίου και Δεκέλειας στο νησί της Κύπρου ή σε ένα αριθμό σχετικών δεσμευμένων χώρων στην Κυπριακή Δημοκρατία. Το Ηνωμένο Βασίλειο διατηρεί στρατιωτική παρουσία στο νησί, προκειμένου να διατηρήσει μια στρατηγική θέση στο ανατολικό άκρο της Μεσογείου, προκειμένου να χρησιμοποιηθεί ως σημείο στάσης των δυνάμεων που αποστέλλονται σε περιοχές της Μέσης Ανατολής και της Ασίας. Επί του παρόντος, στην Κύπρο υπηρετούν περίπου 3.500 άτομα.

## Εγκαταστάσεις βρετανικών δυνάμεων Κύπρου

### Σε έδαφος υπό τον έλεγχο της Κυπριακής Δημοκρατίας
Εκτός από τις Περιοχές Κυρίαρχων Βάσεων Ακρωτηρίου και Δεκέλειας, η συνθήκη εγκαθίδρυσης του 1960 μεταξύ του Ηνωμένου Βασιλείου και της Κυπριακής Δημοκρατίας έδωσε στο Ηνωμένο Βασίλειο το δικαίωμα να χρησιμοποιεί μόνιμα 40 επιπλέον περιοχές στο νησί για στρατιωτικούς σκοπούς.

### Σε έδαφος υπό τον έλεγχο της ΤΔΒΚ
Τρεις δεσμευμένες στρατιωτικές εγκαταστάσεις βρίσκονται στο έδαφος της Τουρκοκρατούμενης Βόρειας Κύπρου. Δεν χρησιμοποιούνται προς το παρόν από τις βρετανικές δυνάμεις Κύπρου επειδή το Ηνωμένο Βασίλειο δεν αναγνωρίζει την κυβέρνηση της Βόρειας Κύπρου.

### Περιοχές Κυρίαρχων Βάσεων Ακρωτηρίου και Δεκέλειας
Οι δύο βρετανικοί θύλακες στην Κυπριακή Δημοκρατία λειτουργούν ως πλατφόρμες προβολής βρετανικών στρατιωτικών δυνάμεων στην Ανατολική Μεσόγειο και στη Μέση Ανατολή. Οι θύλακες χρησιμεύουν ως κέντρα περιφερειακής παρακολούθησης των επικοινωνιών από την ανατολική Μεσόγειο μέσω της Μέσης Ανατολής στο Ιράν. Οι εγκαταστάσεις εντός των παρακρατηθέντων περιοχών υποστηρίζουν επίσης τις βρετανικές στρατιωτικές δραστηριότητες σε δεσμευμένες τοποθεσίες στην Κυπριακή Δημοκρατία και παρέχουν μοναδική κατάρτιση.

#### Δυτική Περιοχή Κυρίαρχων Βάσεων

#### Ανατολική Περιοχή Κυρίαρχων Βάσεων

## Παραπομπές


Κατηγορία:Στρατός του Ηνωμένου Βασιλείου
Στέφανος της Αρμενίας

Ο **Στέφανος**, αρμεν. Stephen (1111 - 7 Φεβρουαρίου 1165) από τον Οίκο των Ρουπενιδών ήταν στρατηγός της Αρμενίας.

## Βιογραφία
Ήταν ο τρίτος γιος του Λέοντα Α΄ πρίγκιπα της Αρμενίας και της Βεατρίκης, κόρης του Ούγου Α΄ κόμη του Ρετέλ.

Ο πατέρας του τον έκανε στρατηγό (μαρεσάλη) το 1138, όταν εισέβαλε ο Ιωάννης Β΄ Κομνηνός Αυτοκράτορας των Ρωμαίων. Ο Ιωάννης Β΄ αιχμαλώτισε τον Λέοντα Α΄ και δύο αδελφούς του Στεφάνου· ο ίδιος διέφυγε, βρίσκοντας καταφύγιο στην Έδεσσα. Το 1157, άρχισε να λεηλατεί τις Ρωμαϊκές επαρχίες περί το Μαράς, ενάντια στη θέληση του ετεροθαλούς αδελφού του Θόρου Β΄ πρίγκιπα της Αρμενίας, χωρίς όμως να καταφέρει να καταλάβει την ίδια την πόλη.

Ο Ρωμαίος κυβερνήτης της Ταρσού, ο Ανδρόνικος Ευφορβικός τον κάλεσε σε συμπόσιο. Την επόμενη ημέρα βρέθηκε το πτώμα του Στεφάνου και πιστεύεται ότι τον σκότωσε ο Ανδρόνικος. Τότε ο Θόρος Β΄ σφαγίασε όλους τους Έλληνες της επικράτειάς του και θα ακολουθούσε πόλεμος, αν ο Αμαλρίκ Α΄ των Ανζού της Ιερουσαλήμ δεν παρενέβαινε, κάνοντας ειρήνη.

## Οικογένεια
Νυμφεύτηκε τη Ρίτα του Μπαρμπερόν και είχε τέκνα:
* Ρουπέν Γ΄ 1145-1187, πρίγκιπας της Αρμενίας.
* Λέων Β΄ 1150-1219, πρίγκιπας της Αρμενίας και μετά ο πρώτος βασιλιάς της Αρμενίας. 
* Ντολέτα, παντρεύτηκε τον Βερτράνδο των Εμπριάκο.

## Παραπομπές


## Πηγές
* Runciman, Steven (1989). A History of the Crusades, Volume III: The Kingdom of Acre and the Later Crusades. Cambridge University Press.
* Setton, Kenneth M.; Wolff, Robert Lee; Hazard, Harry W., eds. (1969). A History of the Crusades. Volume 2. University of Wisconsin Press.

Κατηγορία:Οίκος των Ρουπενιδών
Ο απίθανος κύριος Φοξ

***Ο απίθανος κύριος Φοξ*** (αγγλ.: ***Fantastic Mr. Fox***) είναι αμερικανική ταινία κωμωδίας κινουμένων σχεδίων stop-motion του 2009, βασισμένη στο παιδικό μυθιστόρημα του Ρόαλντ Νταλ με το ίδιο όνομα. Η ταινία έχει να κάνει με μια αλεπού που κλέβει τροφή κάθε βράδυ από τρεις κακόβουλους και πλούσιους αγρότες. Αυτοί τρέφονται με τα κλοπιμαία του κύριου Φοξ και προσπαθούν να τον σκοτώσουν, οπότε και σκάβουν για να φτάσουν στο σπίτι των αλεπούδων, αλλά τα ζώα είναι ικανά να είναι πιο έξυπνα από τους αγρότες ώστε να παραμείνουν να ζουν υπογείως.

Η ταινία κυκλοφόρησε το φθινόπωρο του 2009 και πρωταγωνιστούν οι Τζορτζ Κλούνεϊ, Μέριλ Στριπ, Τζέισον Σουόρτσμαν, Μπιλ Μάρεϊ, Γουίλεμ Νταφόε, Μάικλ Γκάμπον και Όουεν Γουίλσον. Για τον σκηνοθέτη Γουές Άντερσον, ήταν η πρώτη ταινία κινουμένων σχεδίων του και η πρώτη προσαρμογή ταινίας του. Η ανάπτυξη του έργου ξεκίνησε το 2004 με τη συνεργασία του Άντερσον και του Χένρι Σέλικ (ο οποίος συνεργάστηκε με τον Άντερσον στην ταινία Υδάτινες ιστορίες του 2004) στα Revolution Studios. Το 2007, τα Revolution έληξαν, ο Σέλικ έφυγε για να σκηνοθετήσει το ** και να εργαστεί για την ταινία που μεταφέρθηκε στο 20th Century Fox. Η παραγωγή ξεκίνησε στο Λονδίνο το 2007. Κυκλοφόρησε στις 13 Νοεμβρίου 2009 και έχει βαθμολογία έγκρισης 93% στο Rotten Tomatoes.

## Εξωτερικοί σύνδεσμοι
* 
* 
* 
* Τζορτζ Κλούνεϊ, Μπιλ Μάρεϊ και Γουές Άντερσον σε Συνέντευξη για το ''Απίθανος Κύριος Φοξ'' 

## Παραπομπές

## Εξωτερικοί σύνδεσμοι
*

Κατηγορία:Ταινίες του 2009
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ταινίες κινουμένων σχεδίων
Κατηγορία:Ταινίες σε σκηνοθεσία Γουές Άντερσον
Κατηγορία:Ταινίες σε παραγωγή Γουές Άντερσον
Κατηγορία:Κωμικές ταινίες κινουμένων σχεδίων
Κατηγορία:Ταινίες παραγωγής 20th Century Fox
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες κινουμένων σχεδίων του 2009
Σημειακή πηγή

**Σημειακή πηγή** είναι μια μοναδική αναγνωρίσιμη *εντοπισμένη* πηγή από κάτι. Μια σημειακή πηγή έχει αμελητέα έκταση, ξεχωρίζοντας την από άλλες γεωμετρικές πηγές. Οι πηγές ονομάζονται σημειακές πηγές, επειδή στη μαθηματική μοντελοποίηση, αυτές οι πηγές συνήθως μπορούν να προσεγγιστούν ως μαθηματικό σημείο για να απλουστεύσουν την ανάλυση.

Η πραγματική πηγή δεν χρειάζεται να είναι φυσικά μικρή, αν το μέγεθός της είναι αμελητέο σε σχέση με άλλες κλίμακες μήκους στο πρόβλημα. Για παράδειγμα, στην αστρονομία, τα αστέρια αντιμετωπίζονται συστηματικά ως σημειακές πηγές, παρόλο που στην πραγματικότητα είναι πολύ μεγαλύτερα από τη Γη.

Στις τρεις διαστάσεις, η πυκνότητα από κάτι που αφήνει μια σημειακή πηγή μειώνεται ανάλογα με το αντίστροφο τετράγωνο της απόστασης από την πηγή, εάν η κατανομή είναι ισότροπη και δεν υπάρχει απορρόφηση ή άλλη απώλεια.

Κατηγορία:Πειραματική φυσική
Κατηγορία:Μαθηματική φυσική
Θόρος του Μαράς

Ο **Θόρος** ή Τατούλ, (αρμεν. Thoros ή Thatoul, β΄ήμισυ 11ου αι.) από τον Οίκο των Ρουπενιδών ήταν ευγενής του πριγκιπάτου της Μικράς Αρμενίας (Κιλικίας), κύριος του Μαράς.

## Βιογραφία
Ο ιστορικός Ρυτ-Κόλενμπερκ θεωρεί ότι ήταν γιος του Ρουπέν Α΄ 1ου πρίγκιπα της Αρμενίας, "κυρίου των βουνών" του Ταύρου, αλλά δεν ξέρουμε σε ποια τεκμήρια βασίζεται η άποψη του ιστορικού. Αν είναι έτσι, ο Θόρος είναι αδελφός του Κωνσταντίνου Α΄ 2ου πρίγκιπα της Αρμενίας.

Ο Θόρος επέτρεψε στον Βαλδουίνο Α΄ τότε κόμη της Έδεσσας να μνηστευθεί την κόρη του Άρντα. Όταν το 1098 ο Βαλδουίνος Α΄ έγινε βασιλιάς της Ιερουσαλήμ, απέκτησε νόμιμη διεκδίκηση της Αρμενίας, ισχυριζόμενος ότι η Έδεσσα ήταν πριν τμήμα της.

Ο Θόρος δεν κατάφερε να πληρώσει όλη την προίκα που είχε υποσχεθεί, αλλά και ο Βαλδουίνος Α΄, που ήταν ήδη βασιλιάς, δεν είχε ανάγκη πια τη συμμαχία της Αρμενίας και έλυσε τον αρραβώνα. Στρατός από την Έδεσσα έδιωξε τον Θόρο από την επικράτειά του. Τότε ο Θόρος διέφυγε στην Κωνσταντινούπολη και υποστήριζε την εναντίον των Σταυροφόρων μερίδα, λέγοντας ότι ο Ρωμαίος Αυτοκράτορας είναι ο παραδοσιακός κάτοχος των Αρμενιακών εδαφών, που τώρα κατείχαν οι Σταυροφόροι.

## Οικογένεια
Κόρη του ήταν η Άρντα της Αρμενίας που παντρεύτηκε στον δεύτερο γάμο του τον Βαλδουίνο Α΄ της Ιερουσλάημ (του Οίκου της Φλάνδρας). Ο αρραβώνας ακυρώθηκε.

## Πηγές
* Stephen Runciman, The First Crusade, p. 110
* source on Thoros and Baldwin

Κατηγορία:Οίκος των Ρουπενιδών
Ρουπέν Β΄ της Αρμενίας

Ο **Ρουπέν Β΄ της Αρμενίας** ή **Ρουμπέν Β΄ της Αρμενίας**, (Αρμενικά : *Ռուբեն Բ*, 1165 - 1170) ήταν ο 7ος Πρίγκιπας του Αρμενικού βασιλείου της Κιλικίας ή *"Kύριος των βουνών του Ταύρου"* (1169 - 1170).

## Βιογραφία

Ο Ρουπέν Β΄ ήταν ο μόνος γιος του Θόρου Β΄ της Αρμενίας και της δεύτερης συζύγου του μίας κόρης του Τόμας, μετέπειτα αντιβασιλιά. Ο πατέρας του λίγο πριν αποβιώσει παραιτήθηκε υπέρ αυτού (1169) και έθεσε αντιβασιλιά και κηδεμόνα τον Τόμας γιο της μητρικής του γιαγιάς. Ο νεότερος αδελφός τού πατέρα του Μλεχ της Αρμενίας αμφισβήτησε την διαδοχή, ο Μλεχ είχε διαφωνήσει με τον Θόρο Β΄ και είχε αποπειραθεί να τον φονεύσει, δραπέτευσε στον εμίρη του Χαλεπίου Νουρεντίν Ζενγκί όπου εκεί είχε γίνει Μουσουλμάνος. O Μλεχ απέρριψε τον φιλικό διακανονισμό που του πρότεινε ο Τόμας και εισέβαλε στην Κιλικία με στρατιωτική βοήθεια από τον Νουρεντίν.
Ο Τόμας φοβούμενος για τη ζωή του εγγονού του εμπιστεύθηκε τον 5ετή Ρουπέν Β΄ στον πατριάρχη Νέρσες Δ΄ τον ευγενή στην Ρουμ Καλεσί και ο ίδιος διέφυγε στην Αντιόχεια, οι άνδρες του Μλεχ βρήκαν ωστόσο τον μικρό Ρουπέν Β΄ στην πόλη και τον σκότωσαν.
Ο Μλεχ έγινε ο 8ος πρίγκιπας της Αρμενίας, το 1174 απεβίωσε ο Νουρεντίν και ο Μλεχ φονεύθηκε το επόμενο έτος από ευγενείς του κύκλου του. Ο εξάδελφος του Ρουπέν Β΄ Ρουπέν Γ΄ της Αρμενίας που τον διαδέχθηκε ήταν γιος του Στεφάνου της Αρμενίας μεσαίου αδελφού των Θόρου Β΄ και Μλεχ.

Ο Σμπατ ο Κοντόσταυλος στα *"Χρονικά"* γράφει :

*"O Θόρος άφησε ένα μικρό παιδί, ανέθεσε την φροντίδα του στον πεθερό του μπάιλο Τόμας με εντολή να του παραδώσει την εξουσία όταν ενηλικιωθεί. Ο Μλεχ που βρισκόταν στην αυλή του σουλτάνου του Χαλεπιού όταν άκουσε τον θάνατο του αδελφού του ήρθε με στρατό στη χώρα και αντιμετώπισε πολύ σκληρά τους κατοίκους, δεν ήταν σε θέση να κατακτήσει τα υπάρχοντα του αδελφού του επέστρεψε στο [[Χαλέπι]] και ήρθε ξανά με μεγαλύτερες δυνάμεις. Λαμβάνοντας ένα μήνυμα από τους βαρόνους ότι θα τον αναγνώριζαν κυρίαρχο έστειλε πίσω τους Τούρκους και κυβερνούσε ειρηνικά για αρκετό καιρό αλλά σύντομα οδήγησε στην εξορία τον μπάιλο Τόμας που πήγε αργότερα στην Αντιόχεια. Το μικρό παιδί σκοτώθηκε με εντολή του Μλεχ από κάποιους υποχθόνιους ανθρώπους"*.
    
## Παραπομπές
 		


## Πηγές

*Cawley, Charles (1 April 2009), Lords of the Mountains, Kings of (Cilician) Armenia (Family of Rupen)
*Ghazarian, Jacob G: The Armenian Kingdom in Cilicia during the Crusades: The Integration of Cilician Armenians with the Latins (1080–1393); RoutledgeCurzon (Taylor & Francis Group), 2000, Abingdon.
*Runciman, Steven: A History of the Crusades – Volume II.: The Kingdom of Jerusalem and the Frankish East: 1100–1187; Cambridge University Press, 1988, Cambridge.
*Χρονικά του Σεμπάντ του Κοντόσταυλου

Κατηγορία:Οίκος των Ρουπενιδών
Κατηγορία:Ηγεμόνες της Αρμενικής Κιλικίας
Βούλγαροι στη Σερβία

Οι Βούλγαροι είναι μια αναγνωρισμένη εθνική μειονότητα στη Σερβία.

## Δημογραφικά στοιχεία

Απογραφές:

* 1948: 59.472
* 1953: 60.146 (Βουλγαρική μητρική γλώσσα: 59.166)
* 1961: 58.494
* 1971: 53.800 (Βουλγαρική μητρική γλώσσα: 49.942)
* 1981: 33.455 (Βουλγαρική μητρική γλώσσα: 35.269)
* 1991: 26.698 (Βουλγαρική μητρική γλώσσα: 25.408)
* 2002: 20.497 (Βουλγαρική μητρική γλώσσα: 16.459)
* 2011: 18.543 (Βουλγαρική μητρική γλώσσα: 13.337)

Σύμφωνα με την απογραφή του 2011, υπήρχαν 18.543 Βούλγαροι στη Σερβία. Βρίσκονται κυρίως σε δύο δήμους, κοντά στα σύνορα της Σερβίας με τη Βουλγαρία: στο Μποσίλεγκραντ υπάρχουν 5.839 Βούλγαροι, που αποτελούν το 71,9% του πληθυσμού του δήμου, και στο Ντιμίτροβγκραντ υπάρχουν 5.413 Βούλγαροι, που αποτελούν το ή 53,5% του πληθυσμού.

Η κυρίαρχη θρησκεία μεταξύ των Βουλγάρων της Σερβίας είναι ο Ορθόδοξος Χριστιανισμός. Το Ισλάμ δεν έφτασε ποτέ σε περιοχές όπως το Μποσίλεγκραντ, λόγω του ορεινού εδάφους και του γεγονότος ότι οι περισσότεροι κάτοικοι διέμεναν σε ψηλά ορεινά χωριά, όπου ήταν δύσκολο να προσεγγιστούν. Αυτοί, χρησιμοποιούν εκκλησίες της Σερβικής Ορθόδοξης Εκκλησίας και της Βουλγαρικής Ορθόδοξης Εκκλησίας, λόγω του μικρού αριθμού των Βουλγάρων κληρικών που είναι παρόντες στην περιοχή. Σε κάθε χωριό γύρω από το Μποσίλεγκραντ υπάρχει μια εκκλησία, με τις παλαιότερες να χρονολογούνται στον 11ο αιώνα.

## Ιστορικά στοιχεία
Τα σύνορα της περιοχής έχουν μετατοπιστεί αρκετές φορές, πριν ακόμα από την οθωμανική κατάκτηση, μεταξύ Βυζαντινών, Βουλγάρων και Σέρβων αρχόντων. Ένας ταξιδιώτης από τη Σιλεσία, δήλωσε το 1596, ότι ο δρόμος του ταξιδιού του από τη Σόφια προς το Νις ήταν γεμάτος με πτώματα και χαρακτήρισε τις πύλες του Νις να στέκονται μπροστά σε φρεσκοκομμένα από τον οθωμανικό στρατό κεφάλια φτωχών Βουλγάρων αγροτών. Σύμφωνα με τις οθωμανικές στατιστικές κατά τη διάρκεια του Τανζιμάτ, το μεγαλύτερο μέρος του πληθυσμού μέχρι το Σαντζάκι του Νις αντιμετωπιζόταν ως βουλγαρικό. Σύμφωνα με όλους τους συγγραφείς, μεταξύ του 1840-72, η οριοθέτηση μεταξύ Βουλγάρων και Σέρβων είναι αδιαμφισβήτητη και εκτεινόταν ακόμα και βόρεια του Νις. Μετά το τέλος του Α΄ Παγκοσμίου Πολέμου, τα εδάφη θα ενσωματωθούν στο Βασίλειο των Σέρβων, Κροατών και Σλοβένων. Ωστόσο, κατά τη διάρκεια του Β΄ Παγκοσμίου Πολέμου η Βουλγαρία ανέκτησε τον έλεγχο αυτών των περιοχών, οι οποίες επεστράφησαν μεταπολεμικά στη Γιουγκοσλαβία.

## Παραπομπές


Κατηγορία:Πληθυσμιακές ομάδες στη Σερβία